CELEX: 62012TB0341
Language: sk
Date: 2012-11-16 00:00:00
Title: Vec T-341/12 R: Uznesenie predsedu Všeobecného súdu zo 16. novembra 2012 — Evonik Degussa/Komisia ( „Predbežné opatrenie — Hospodárska súťaž — Uverejnenie rozhodnutia, ktorým Komisia určila, že došlo k porušeniu ustanovení, ktoré zakazujú kartely — Zamietnutie žiadosti o dôverné spracovanie údajov poskytnutých Komisii na základe uplatnenia jej oznámenia o spolupráci — Zváženie záujmov — Naliehavosť — Fumus boni juris“ )

26.1.2013   
            
            
               SK
            
            
               Úradný vestník Európskej únie
            
            
               C 26/49
            
         Uznesenie predsedu Všeobecného súdu zo 16. novembra 2012 — Evonik Degussa/Komisia
   (Vec T-341/12 R)
   (Predbežné opatrenie - Hospodárska súťaž - Uverejnenie rozhodnutia, ktorým Komisia určila, že došlo k porušeniu ustanovení, ktoré zakazujú kartely - Zamietnutie žiadosti o dôverné spracovanie údajov poskytnutých Komisii na základe uplatnenia jej oznámenia o spolupráci - Zváženie záujmov - Naliehavosť - Fumus boni juris)
   2013/C 26/100
   Jazyk konania: nemčina
   
      Účastníci konania
   
   
      Žalobkyňa: Evonik Degussa GmbH (Essen, Nemecko) (v zastúpení: C. Steinle, M. Holm-Hadulla a C. von Köckritz, Rechtsanwälte)
   
      Žalovaná: Európska komisia (v zastúpení: C. Giolito, M. Kellerbauer a G. Meessen, splnomocnení zástupcovia)
   
      Predmet veci
   
   Návrh na odklad výkonu rozhodnutia Komisie C(2012) 3534 final z 24. mája 2012 o zamietnutí žiadosti o dôverné spracovanie podanej žalobkyňou (vec COMP/F/38.620 — Peroxid vodíka a perborát) a návrh na vydanie predbežných opatrení, podľa ktorých sa majú určité údaje o žalobkyni naďalej spracovávať dôverne pri uverejnení podrobnejšieho znenia rozhodnutia Komisie 2006/903/ES z 3. mája 2006 týkajúceho sa konania podľa článku 81 [ES] a článku 53 Dohody o EHP (vec COMP/F/C.38.620 — Peroxid vodíka a perborát) (Ú. v. EÚ L 353, s. 54)
   
      Výrok
   
   
               1.
            
            
               Výkon rozhodnutia Komisie C(2012) 3534 final z 24. mája 2012 o zamietnutí žiadosti o dôverné spracovanie podanej Evonik Degussa GmbH podľa článku 8 rozhodnutia predsedu Komisie 2011/695/EÚ z 13. októbra 2011 o funkcii a pôsobnosti vyšetrovateľa v niektorých konaniach vo veci hospodárskej súťaže (vec COMP/38.620 — Peroxid vodíka a perborát) sa odkladá.
            
         
               2.
            
            
               Komisii sa zakazuje uverejniť na jej internetovej stránke alebo na hocakom inom mieste alebo sprístupniť tretím osobám znenie svojho rozhodnutia 2006/903/ES z 3. mája 2006 týkajúceho sa konania podľa článku 81 [ES] a článku 53 Dohody o EHP voči Akzo Nobel NV, Akzo Nobel Chemicals Holding AB, Eka Chemicals AB, Degussa AG, Edison SpA, FMC Corporation, FMC Foret S.A., Kemira OYJ, L’Air Liquide SA, Chemoxal SA, Snia SpA, Caffaro Srl, Solvay SA/NV, Solvay Solexis SpA, Total SA, Elf Aquitaine SA a Arkema SA (vec COMP/F/C.38.620 — Peroxid vodíka a perborát), ktoré je podrobnejšie, pokiaľ ide o žalobkyňu, ako to, ktoré bolo uverejnené v septembri 2007 na internetovej stránke generálneho riaditeľstva pre hospodársku súťaž.
            
         
               3.
            
            
               O trovách konania sa rozhodne v konaní o veci samej.